Encara que bi haiga mozarabismos locals, los caracters de lo castellán meridional no son d'orichen mozarabe. Los rasgos foneticos tipicos de l'andaluz no se derivan de lo mozarabe local, ye demostrau que s'han desarrollau autonomament. Lo seseyo y ceceyo fue traito ta Malaga y Granada por cristians de l'Andalucía atlantica que repobloron la zona dimpués de la conquiesta d'estos zaguers reductos musulmans. L'aspiración de la -s de final de silaba y lo cambio de -l- por -r- en bell grupo consonantico son d'orichen leyonés.